291 
sondret (se Tab. IV, Fig. 37 IL). Den har den almindelige tre¬ 
kantede Form, og i Trekantens bageste Spids findes et ganske fint 
Hul, som imidlertid meget snart lukker sig; den frie Lap sidder 
en Tid lang inde i de flotterende Cuticulamembraner, som altid 
omgiver Kolonien; Forklaringen paa, hvorledes dette gaar for sig, 
henhører under Kapitlet om Bryozoernes Bevægelighed. 
Vi skulle nu se, hvorledes det fra alle Ferskvandsbryozoer saa 
stærkt afvigende Udseende hos Lophopus - Kolonien fremkommer, 
eller med andre Ord nærmere studere Knopskydningsprocessen og 
dennes Indbydelse paa Koloniens Form. Det er lykkedes Braem i 
sine fortræffelige Undersøgelser at give os den fulde Forstaaelse af 
de meget indviklede Knopskydningsforhold hos Plumatella og ganske 
særligt hos Cristatella, medens han af Mangel paa Undersøgelses¬ 
materiale har maattet lade Lophopus og Pectinatella ude af Be¬ 
tragtning. Kraepelin har i sin Monografi kun i ringe Grad beskæftiget 
sig med Knopskydningen hos disse to Former. Inden jeg gaar over 
til at skildre Knopskydningen hos Lophopus, turde et kort Résumé 
af Braems Undersøgelser være paa sin Plads, og vi maa da først 
beskæftige os med Cristatella. 
Det er Nitsche, der for Bryozoernes Vedkommende har paa¬ 
vist det mærkelige Forhold, at der fra samme Knopanlæg ikke 
fremkommer et, inen to Polypider. Et saadant Knopanlæg kalder 
Nitsche og alle senere Forfattere med ham en Dobbeltknop. 
Braem viser nu, at alle Knopper, selv om de synes at udgaa 
direkte fra Kropvæggen, i Virkeligheden stamme fra ældre 
Knopper, paa hvilke de fra Begyndelsen ere optraadte som 
Udposninger, som da senere helt have afskaaret sig fra Moder¬ 
knoppen og til sidst som frie Knopper hænge ned fra Legemsvæggen. 
Med Afsnøringen af en enkelt Døtreknop (Knop af 1ste Orden) er 
Moderknoppens Kraft ikke udtømt; der følger endnu i Alminde¬ 
lighed en Knop og meget ofte flere (Knopper af 2den og 3dje 
Orden). Alle Koloniens Knopper „gehen auf einen begrenzten 
Complex embryonaler Zellen zuriick, welche aus dem Material des 
Statoblasten oder des Eies urspriinglich eriibrigt und von Knospe 
19 * 
